Laura laenas oma Portugalis viibimise ajaks mulle oma ratta (aitäh!), mille ma siis täna hommikul ilusti ta juurest ära tõin. ilm oli ilus, veidi jahe, aga kuiv. keset päeva läks see loomulikult üle ja hakkas sadama. mis mind aga üllatas kogu rattaga vihmas liiklemise puhul, oli see, et autojuhid olid oluliselt arvestavamad ja viisakamad ratturi suhtes, kui nad tavaliselt on jalakäijate vastu. minu kogemuste järgi vihmas jalutamise osas. ristteel lasti ilusti üle tee, ehkki ma jäin  seisma, et autot üle lasta. jalakäijana ei taheta sebrastki üle lubada, ükskõik, kuidas väljas kallab. ilusa ilmaga pole töölt lõunale minnes tee ületamine probleemne, vihmaga tuleb ise agressiivne olla. huvitav tendents..